

Prolaz OtokaraKeršovanija 1, 52000 PAZIN

Tel./fax.: 052 622-519 E-mail: [tajnistvo@vrtic-olgaban-pazin.hr](mailto:tajnistvo@vrtic-olgaban-pazin.hr) OIB: 05017253133

**ZAPISNIK**

**s 28. sjednice** Upravnog vijeća Dječjeg vrtića “Olga Ban” Pazin održane u **ponedjeljak, 22.veljače 2021.** s početkom u 13 sati u prostorijama zbornice matičnog vrtić u Pazinu, ul. Prolaz O. Keršovanija 1

Nazočni članovi i članice Upravnog vijeća:

1. Hani Glavinić, predsjednica
2. Vinko Stihović, (član)
3. Suzana Jašić (članica)
4. Renata Demark (članica)

Opravdao izostanak: Dano Červar (član)

Ostali nazočni:

1. Vesna Rusijan, ravnateljica
2. Gabrijela Krizmanić, tajnica, zapisničarka na sjednici

Sjednicu otvara Hani Glavinić, predsjednica Upravnog vijeća (dalje: Predsjednica).

Predsjednica pozdravlja prisutne, utvrđuje da sjednici prisustvuju četiri člana i članica, te Vijeće može pravovaljano donositi odluke.

**DNEVNI RED:**

1. **Verifikacija Zapisnika s 27. sjednice Upravnog vijeća**
2. **Donošenje Izmjena Statuta Dječjeg vrtića „Olga Ban“ Pazin**
3. **Donošenje Pravilnika o Izmjenama Pravilnika o mjerilima i postupku upisa djece u Dječji vrtić „Olga Ban“ Pazin**
4. **Donošenje Pravilnika o izmjenama i dopunama Pravilnika o unutarnjem ustrojstvu i načinu rada Vrtića kao javne službe**
5. **Donošenje Poslovnika o radu Upravnog vijeća**
6. **Donošenje Odluke po objavljenom natječaju za jednu odgojiteljicu (m/ž) na određeno vrijeme s punim radnim vremenom i jednu odgojiteljicu (m/ž) na određeno vrijeme s pola radnog vremena (objava 14.1.-22.1.21.).**
7. **Donošenje odluke po objavljenom natječaju za jednu odgojiteljicu (m/ž) na određeno vrijeme s punim radnim vremenom (objava 10.2.-18.2.21.)**
8. **Razno.**

**Jednoglasno je s četiri glasa „ZA“ prihvaćen dnevni red sjednice.**

**Ad.1.) Verifikacija Zapisnika s 27. sjednice Upravnog vijeća**

Na zapisnik s prethodne sjednice nije bilo primjedbi.

**Zapisnik je verificiran jednoglasno s četiri glasa „ZA“ .**

**Ad.2.)** **Donošenje Izmjena Statuta Dječjeg vrtića „Olga Ban“ Pazin**

Izvjestiteljica: Gabrijela Krizmanić

Na sjednici Gradskog vijeća Grada Pazina dobivena je prethodna suglasnost KLASA: 601-01/21-01/02, URBROJ: 2163/01-03-02-21-6 od 18. veljače 2021. godine na Prijedlog izmjene Statuta Dječjeg vrtića „Olga Ban“ Pazin koji je donesen na prethodnoj sjednici Upravnog vijeća (21.1.2021.)

Izmjenom Statua obuhvaćene su izmjene u članku 42.Statuta:

*„U Statutu Dječjeg vrtića «Olga Ban» Pazin („Službene novine Grada Pazina“ broj 31/13. i 23/14.) u članku 42. u stavku 1. brišu se riječi „izbor i“.*

*U istom članku stavak 2. mijenja se i glasi:*

*„Natječaj se objavljuje na mrežnim stanicama Vrtića i u Narodnim novinama.“*

Cjelokupan tekst akta objavljen je na internetskim stranicama Vrtića <http://vrtic-olgaban-pazin.hr/dokumenti/natjecaji/>

Ovim se izmjenama izvršila naredba točke 1. Rješenja prosvjetne inspektorice KLASA: UP/I-600-04/20-01/00097; URBROJ: 533-07-20-0004 od 15. prosinca 2020.g.

**Bez rasprave, jednoglasno s četiri glasa „ZA“ donose se Izmjene Statuta Dječjeg vrtića „Olga Ban“ Pazin**

**Ad.3.) Donošenje Pravilnika o Izmjenama Pravilnika o mjerilima i postupku upisa djece u Dječji vrtić „Olga Ban“ Pazin**

Izvjestiteljica: Gabrijela Krizmanić

Na sjednici Gradskog vijeća Grada Pazina dobivena je prethodna suglasnost Pazina KLASA: 601-01/21-01/03; URBROJ: 2163/01-03-02-21-6 od 18. veljače 2021. godine na Prijedlog Pravilnika o izmjenama Pravilnika o mjerilima i postupku upisa djece u Dječji vrtić „Olga Ban“ Pazin koji je donesen na prethodnoj sjednici Upravnog vijeća (21.1.2021.)

Izmjene se odnose na izmjene članka 5., kojim se pobliže uređuje odredba Odluke o pokretanju postupka upisa kao i mogućnost da se upisi u Vrtić odvijaju elektroničkim putem što sadašnjim Pravilnikom nije uređeno.

Nadalje, briše se članak 21. , a člancima 22. i 23. pobliže se uređuje postupak pedagoške opservacije djece.

Cjelokupan tekst akta objavljen je na internetskim stranicama Vrtića <http://vrtic-olgaban-pazin.hr/dokumenti/natjecaji/>

Ovim se izmjenama izvršila naredba točke 5. Rješenja prosvjetne inspektorice KLASA: UP/I-600-04/20-01/00097; URBROJ: 533-07-20-0004 od 15. prosinca 2020.g.

**Bez rasprave, jednoglasno s četiri glasa „ZA“ donosi se Pravilnik o izmjenama Pravilnika o mjerilima i postupku upisa djece u Dječji vrtić „Olga Ban“ Pazin**

**Ad.4.) Donošenje Pravilnika o izmjenama i dopunama Pravilnika o unutarnjem ustrojstvu i načinu rada Vrtića kao javne službe**

Izvjestiteljica: Gabrijela Krizmanić

Dobivena je suglasnost Gradonačelnika Grada Pazina na tekst Prijedloga izmjena i dopuna Pravilnika o unutarnjem ustrojstvu i načinu rada Vrtića kao javne službe. Prijedlog Pravilnika donesen je na prethodnoj sjednici Upravnog vijeća (21.1.2021.).

U Pravilniku o unutarnjem ustrojstvu uvjeti za radna mjesta tajnice/tajnika, voditeljice/voditelja računovodstva i glavne kuharice/glavnog kuhara usklađuju se s Pravilnikom o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 10/97.), a naziv radnog mjesta glavni kuhar/glavna kuharica preimenovano je u „kuhar 1/kuharica 1“.

Ovim se izmjenama Pravilnika izvršila naredba točke 2. Rješenja prosvjetne inspektorice KLASA: UP/I-600-04/20-01/00097; URBROJ: 533-07-20-0004 od 15. prosinca 2020.g.

**Bez rasprave, jednoglasno s četiri glasa „ZA“ donosi se Pravilnik o izmjenama i dopunama Pravilnika o unutarnjem ustrojstvu i načinu rada Vrtića kao javne službe**

**Ad.5.) Donošenje Poslovnika o radu Upravnog vijeća**

Izvjestiteljica: Gabrijela Krizmanić

Prijedlog Poslovnika o radu Upravnog vijeća je upućen članovima Vijeća zajedno s materijalima za sjednicu. Prijedlog akta upućen je i u nadležni Upravni odjel Grada Pazina radi dobivanja mišljenja i očitovanja.

Primjedbe upućene od strane Grada Pazina prihvaćene su od strane članova i članica Vijeća.

Članovi i članice Vijeća razmatraju odredbe predloženog teksta Pravilnika. Uz dužu raspravu **jednoglasno s četiri glasa „ZA“ donosi se Poslovnik o radu Upravnog vijeće Dječjeg vrtića „Olga Ban“ Pazin**.

Cjelokupan tekst akta objavljen je na internetskim stranicama Vrtića <http://vrtic-olgaban-pazin.hr/dokumenti/natjecaji/>

Donošenjem Poslovnika o radu Upravnog vijeća izvršena je naredba točke 3. Rješenja prosvjetne inspektorice KLASA: UP/I-600-04/20-01/00097; URBROJ: 533-07-20-0004 od 15. prosinca 2020.g.

**Ad. 6.) Donošenje Odluke po objavljenom natječaju za jednu odgojiteljicu (m/ž) na određeno vrijeme s punim radnim vremenom i jednu odgojiteljicu (m/ž) na određeno vrijeme s pola radnog vremena (objava 14.1.-22.1.21.).**

Izvjestiteljica: Vesna Rusijan

Na objavljeni natječaj za odgojiteljicu na određeno vrijeme s punim radnim vremenom, radi zamjene za bolovanje za S.L.S. pristiglo je petnaest prijava.

Ravnateljica predlaže da se na natječaj radi zamjene za **S.L.S. primi odgojiteljica Dina Brajković.**

Odgojiteljica Dina Brajković je zaposlena u našem Vrtiću po ugovoru o radu na pola radnog vremena do 31.8.2021.g. i ugovoru o radu do 60 dana na pola radnog vremena.

Zbog organizacijskih i praktičnih uvjeta rada u Vrtiću nepraktično je zaposliti dvije odgojiteljice na pola radnog vremena. Praktičnije je zaposliti jednu odgojiteljicu s po dva ugovora na pola radnog vremena (4+4=8 sati). Ravnateljica predlaže da se natječaj za odgojiteljicu na pola radnog vremena poništi, te da se objavi natječaj za dvije odgojiteljice na pola radnog vremena, a da se u stvarnosti nastoji zaposliti jednu odgojiteljicu s dva ugovora na pola radnog vremena na isti način kako je do sada bila zaposlena Dina Brajković.

Ravnateljica predlaže:

- da se na određeno vrijeme radi zamjene za S.L.S. primi Dina Brajković

- da se natječaja za odgojiteljicu na ½ radnog vremena poništi, a da Vijeće donese odluku o objavi dva natječaja za odgojiteljicu na pola radnog vremena (jedan natječaj do 31.8.2021. za rad u Karojbi, a jedan natječaj radi zamjene za I. D.B. do 11/2022.g.) .

**Jednoglasno je s četiri glasa „ZA“ prihvaćen prijedlog ravnateljice te je u tom smislu donesena Odluka.**

**Ad.7.) Donošenje odluke po objavljenom natječaju za jednu odgojiteljicu (m/ž) na određeno vrijeme s punim radnim vremenom (objava 10.2.-18.2.21.)**

Izvjestiteljica: Vesna Rusijan

Na objavljeni natječaj za odgojiteljicu na određeno vrijeme radi zamjene za bolovanje za S.B.pristiglo je devet prijava.

Ravnateljica predlaže da se na natječaj primi **odgojiteljica MARTINA KOŠETO KIŠIĆ.**

**Jednoglasno je s četiri glasa „ZA“ prihvaćen prijedlog ravnateljice te je u tom smislu donesena Odluka.**

**Ad.8.) Razno**

Pod točkom razno članovi i članice Vijeća dobili su informaciju o sljedećoj sjednici Upravnog vijeća koja se treba održati za osam dana, nakon stupanja na snagu Izmjena Statuta (točka 2.dnevnog reda).

Na sljedećoj sjednici potrebno je donijeti odluku o objavi natječaja za imenovanje ravnateljice/ravnatelja Vrtića temeljem Rješenja prosvjetne inspekcije.

Sjednica je završila u 14,30 sati

**UPRAVNO VIJEĆE**

**DJEČJEG VRTIĆA „OLGA BAN“ PAZIN**

KLASA: 003-06/21-01/01

URBROJ: 2163/01-09-21-2

Zapisničarka: Predsjednica Upravnog vijeća

Gabrijela Krizmanić Hani Glavinić

